Diari Oficial de la Generalitat Valenciana


Sumari del DOGV 8750, del 27-02-2020 (2020/1724)

Extracte de la Resolució de 21 de febrer de 2020, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Canvi a pràctiques i mètodes d'agricultura ecològica» del PDR-CV 2014-2020, establides en la Resolució de 14 de febrer de 2019, del director de l'Agència Valenciana de Foment i Garantia Agrària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8750

Data del DOGV
:   27-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1724


Data del document
:   21-02-2020

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 21 de febrer de 2020, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Canvi a pràctiques i mètodes d'agricultura ecològica» del PDR-CV 2014-2020, establides en la Resolució de 14 de febrer de 2019, del director de l'Agència Valenciana de Foment i Garantia Agrària. [2020/1724]  
BDNS (identif.): 439889  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index):  
  
Mitjançant la Resolució de 14 de febrer de 2019 (DOGV núm. 8489, de 19.02.2019), del director de l'Agència Valenciana de Foment i Garantia Agrària, es va convocar la sol·licitud única d'ajudes en el marc de la política agrícola comuna per a l'any 2019.  
En l'apartat 2 d'aquesta resolució es va fer la previsió pressupostària per a la submesura M11.1 del PDR-CV 2014-2020, o ajuda per al «Canvi a pràctiques i mètodes d'agricultura ecològica», amb les anualitats següents: 600.000 euros en 2020, 600.000 euros en 2021, i 600.000 euros en 2022.  
També es preveu que «en aplicació del que es determina en l'article 58, apartat 2, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es fixa un import addicional de 2.000.000 d'euros per al canvi a pràctiques i mètodes d'agricultura ecològica, a distribuir entre les anualitats previstes per a la convocatòria de nous titulars 2019. L'efectivitat d'aquesta quantia addicional queda condicionada a la declaració de disponibilitat del crèdit amb anterioritat a la resolució de la convocatòria, segons el que es disposa en l'apartat 4.b de l'article 52.2 del Reglament de la Llei 38/2003».  
Tenint en compte que l'anàlisi pressupostària del pla financer del PDR-CV 2014-2020 determina que és possible disposar de 893.000 euros addicionals, es proposa afegir aquesta quantitat als 1.800.000 euros inicialment convocats en l'esmentada resolució, i es fixa l'import global màxim sobre la convocatòria de nous titulars 2019 per a l'operació «Canvi a pràctiques i mètodes d'agricultura ecològica» en 2.693.000 euros, que queden repartits en les anualitats següents: 897.667 euros en 2020; 897.667 euros en 2021, i 897.666 euros en 2022.  
  
Aquesta resolució posa fi a la via administrativa, i contra aquesta pot interposar-se, potestativament, un recurs de reposició davant el director de l'Agència Valenciana de Foment i Garantia Agrària, en el termini d'un mes comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o impugnar-se directament davant dels jutjats contenciosos administratius en el termini de dos mesos a comptar de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 21 de febrer de 2020.- El director de l'Agència Valenciana de Foment i Garantia Agrària: Francisco Rodríguez Mulero.